മീന്പിടിത്തം പരിശീലിപ്പിക്കുന്ന യൂട്യൂബ് ചാനലിന്റെ മറവില് കഞ്ചാവ് കച്ചവടം: യുവാവ് പിടിയില് തൃശൂര്: യൂട്യൂബ് ചാനലിെന്റ മറവില് കഞ്ചാവ് കച്ചവടം നടത്തി വന്ന യുവാവ് പിടിയിലായി. പൂച്ചട്ടി പോലൂക്കര സ്വദേശി മേനോത്ത് പറമ്ബില് സാമ്ബാര് സനൂപ് എന്ന സനൂപിനെ 32 ഒന്നരക്കിലോ കഞ്ചാവുമായി തൃശൂര് എക്സൈസ് റേഞ്ച് ഇന്സ്പെക്ടര് ഹരിനന്ദനനും സംഘവും ചേര്ന്നാണ് പിടികൂടിയത്.സനൂപ് ഫിഷിങ് സംബന്ധിച്ച ചാനല് നടത്തുകയും സബ്സ്ക്രൈബേഴ്സ് ആയി വരുന്ന വിദ്യാര്ഥികളെയും ചെറുപ്പക്കാരെയും മീന്പിടിത്തം പരിശീലിപ്പിക്കാന് എന്ന പേരില് മണലിപ്പുഴയിലെ കൈനൂര് ചിറ പ്രദേശങ്ങളിലേക്ക് വിളിച്ച് വരുത്തും. ആദ്യം സൗജന്യമായി കഞ്ചാവ് കൊടുക്കുകയും തുടര്ന്ന് സ്ഥിരം ഉപഭോക്താക്കളാക്കി മാറ്റുകയുമാണ് ചെയ്തിരുന്നത്. ഇതിനായി പതിനായിരക്കണക്കിന് വിലയുള്ള പത്തോളം ചൂണ്ടകള് ഇയാള് കൈവശം വെച്ചിരുന്നു. ഇതു കൂടാതെ ഇയാള് സ്വന്തമായി ഉണ്ടാക്കിയ ഫിഷിങ് കിറ്റും ഉപയോഗിച്ച് യൂട്യൂബ് വഴി ആളുകളെ ആകര്ഷിപ്പിച്ച് മയക്കുമരുന്ന് വ്യാപരം നടത്തി വരുകയായിരുന്നു. 500 രൂപയുടെ ചെറിയ പൊതികളാക്കിയാണ് കഞ്ചാവ് വില്പന നടത്തിവന്നിരുന്നത്. പോലൂക്കര, മൂര്ക്കനിക്കര പ്രദേശങ്ങളിലെ നിരവധി ചെറുപ്പക്കാരും വിദ്യാര്ഥികളും ഇയാളുടെ വലയിലായതായി അന്വേഷണ സംഘത്തിന് ബോധ്യപ്പെട്ടു. ഇത്തരത്തിലുള്ളവരുടെ പട്ടിക തയാറാക്കിയിട്ടുണ്ടെന്നും വരുംദിവസങ്ങളില് അന്വേഷണം ഊര്ജിതമാക്കാനും കൗണ്സലിങ് ആവശ്യമുള്ള കുട്ടികളെ കണ്ടെത്തി രക്ഷിതാക്കളുടെ സഹായത്തോടെ ആവശ്യമായ ചികിത്സ നല്കാനും നടപടി സ്വീകരിക്കുമെന്ന് എക്സൈസ് ഇന്സ്പെക്ടര് ടി.ആര്. ഹരിനന്ദനന് അറിയിച്ചു. അസി. എക്സൈസ് ഇന്സ്പെക്ടര് സി.യു. ഹരീഷ്, പ്രിവന്റിവ് ഓഫിസര്മാരായ കെ.എം. സജീവ്, ടി.ആര്. സുനില് കുമാര്, രാജേഷ്, രാജു, ഡ്രൈവര് റഫീക്ക് എന്നിവര് എക്സൈസ് സംഘത്തിലുണ്ടായിരുന്നു.